Игушев Евгений Александрович

Игушев Евгений Александрович (1939) — коми кыв туялысь, филология наукаясса доктор (1991).

 Олан туй 
Евгений Игушев чужӧма 1939-ӧд вося рака тӧлысь 11-ӧд лунӧ  Изьва районса (ӧні — Сӧснагорт район) Пожня грездын. 

1953-ӧд воын помалӧма Уквавомса 7 класса школа, 1957 воын — Укваса горно-нефтянӧй техникум.

1963 помаліс Коми канмуса педагогика институт. Уджаліс коми кыв да литература велӧдысьӧн Кедвавомса 8 класса школаын. Армиаын служитӧм бӧрын водзӧ велӧдіс коми кыв да литература Изьва районысь Гамса 8 класса школаын.

1969 восянь уджаліс СССР-са наукаяс академиалӧн Коми филиалын младшӧй научнӧй сотрудникӧн. 1973 воын филологиаса кандидат ним вылӧ диссертациа дорйӧм бӧрын вуджис уджавны Сыктывкарса канму университетлӧн коми кыв да литература кафедраӧ.

1991 воын Тарту университетын дорйис филологиаса доктор ним вылӧ диссертациа (коми кывйын морфологиа категориаяслӧн стилистика). Некымын во велӧдіс коми кыв Уппсала университетын фин-йӧгра факультетса студентъяслы да аспирантъяслы.

Кӧкъямыс во деканаліс Сыктывкарса университетлӧн филологиа факультетын (1978—1986). Коми да фин-йӧгра кывтуялӧм кафедраын веськӧдлысь (1992—1996) да пропессор.

2003—2014 воясӧ вӧлі Йӧгра канму университетысь гуманитарнӧй факультетса филологиа кафедраын пропессор. Та кадӧ жӧ уджаліс ведушӧй научнӧй сотрудникӧн Обдорса йӧгра войтырлысь кыв велӧдан да видзан Лабораториаын. 2014 вося кӧч тӧлысьсянь — Канму службаӧ да веськӧдлыны велӧдан Коми Республикаса академияын пропессор, та кадӧ жӧ — Кыв, литература да история институтын  ведушӧй научнӧй сотрудник.

 Туялан удж 
Е.А. Игушев туяліс коми кывлӧн изьва сёрнисикасын рочысь пырӧм кывъяс, ӧнія коми кывлысь грамматическӧй стилистика, лӧсьӧдіс студентъяслы коми кывйысь практическӧй стилистика серти велӧдан небӧгъяс. Дасьтіс уна удж ӧнія кадӧ коми кыв сӧвмӧм да бергалӧм йылысь. Гижӧма 250 сайӧ туялан удж, на лыдын 20 сайӧ торъя небӧг.

Евгений Игушев — фин-йӧгра туялысьяслӧн войтыркостса котырӧ пырысь (Хельсинки, Финляндия), Хунгарологъяслӧн войтыкостса котырӧ пырысь (Будапешт, Венгрия).

 Небӧгъяс 
 Игушев Е. А. Тайӧ муса кылӧн чой-вок сёрнитӧны. — Сыктывкар, 1983.
 Игушев Е. А. Практическая стилистика коми языка: Учеб. пособие по спецкурсу. — Сыктывкар; Пермь: Перм. ун-т, 1986. — 63 с.
 Игушев Е. А. Введение в финно-угроведение: Учеб. пособие по спецкурсу. — Сыктывкар; Пермь: Сыктывкар. ун-т; Перм. ун-т, 1987. — 67 с.
 Игушев Е. А. Сопоставительная грамматика русского и коми языков: Учеб. пособие по спецкурсу [для студентов вузов, изуч. коми язык]. — Сыктывкар: Перм. ун-т, 1988. — 66 с.
 Игушев Е. А. Чужан кыв — менам олӧм да вӧт. — Сыктывкар, 1988.
 Карманова А. Н., Игушев Е. А. Русско-коми разговорник. — Сыктывкар: Коми кн. изд-во, 1989. — 108 с.
 Игушев Е. А. Стилистика морфологических категорий коми языка: Автореф. дис. … д. филол. н. — Тарту, 1990. — 32 с.
 Игушев Е. А. Перым кывъяслӧн ӧткодялан грамматика. — Сыктывкар: Изд-во Сыктывкар. ун-та, 2000. — 71 с.
 Игушев Е. А. Коми кывлӧн стилистика: Велӧдчан небӧг. — Сыктывкар: СГУ, 2003. — 77 с.
 Игушев Е. А. Кывным миян сёрнитігӧн олӧ. — Сыктывкар, 2003.
 Насибуллин Р. Ш., Максимов С. А., Игушев Е. А., Аксенова О. П. Сравнительный словарь пермских языков. — Сыктывкар: Изд-во СыктГУ, 2004. — 256 с.
 Игушев Е. А. Введение в финно-угроведение: учеб. пособие для студентов. — Ханты-Мансийск: РИЦ ЮГУ, 2006. — 211 с.
 Игушев Е. А. Сравнительная грамматика финно-угорских языков: учеб. пособие для студентов филологических факультетов ун-тов. — Ханты-Мансийск: Югорский гос. ун-т, 2009. — 79 с.
 Лыскова Н. А., Игушев Е. А. Историческая грамматика мансийского языка: учеб. пособие для студентов. — Ханты-Мансийск: Информационно-издательский центр, 2010. — 165 с.
 Игушев Е. А. Ас кывлӧн ловзьӧдан гор (туялысьлӧн казьтылӧм). — Сыктывкар, 2018. — 78 лб.

 Наградаяс 
 «СССР-са вылыс школаын отличник» почёт пас (1989)
 «Уджвывса ветеран» медаль (1995)
 Коми Республикаса нимӧдана уджалысь (1996)
 Рочмуса народно-патриотическӧй котырлӧн «А. С. Пушкинлӧн чужан лунсяньыс 200 во тыриг кежлӧ» медаль (1999).
 «Пушкин медаль» (А.С. Пушкинлӧн 200 вося чужан лун кежлӧ юбилейнӧй медаль) (1999)
 Коми Республикаса канму премиа босьтысь коми да фин-йӧра кывтуялӧм юкӧнын (2003)
 «Медводдза небӧг печатайтысь Ивана Фёдоров» медаль (2011 во)

 Ӧшмӧсъяс 
 Ученые СГУ: биографические очерки. — Сыктывкар, 1997.
 Коми язык. Энциклопедия. — Москва: ДиК, 1998. — С. 142—143.
 Республика Коми. Энциклопедия. В 3-х т. — Сыктывкар, 1999. — Т. 2.
 Ученые Института языка, литературы и истории Коми научного центра Уральского отделения Российской академии наук. Биографический справочник. — Сыктывкар, 2000. — С. 74—75.
 Доктора наук Республики Коми. — Сыктывкар, 2004. — С. 126—127.
 Кыв, литература да иснститут сайтын Е.А. Игушевлӧн олантуй
 Канму службаӧ да веськӧдлыны велӧдан Коми Республикаса академиа сайтын Е.А. Игушевлӧн олантуй
 Коми Республикаса национальнӧй библиотека сайтын Е.А. Игушев йылысь

 Ыстӧдъяс 

Категория:Персоналия анбурӧд
Категория:Персоналия:Коми
Категория:Туялысьяс
Категория:Коми кыв туялысьяс
Категория:Поляна сикт овмӧдчӧмин
Категория:Кыв, литература да история институт
Категория:Сыктывкарса канму университет